**Filipe Jacinto Nyusi** (vahel ka **Nyussi**; sündinud 9. veebruaril 1959) on Mosambiigi poliitik, alates 15. jaanuarist 2015 Mosambiigi president. Ta oli aastatel 2008–2014 Mosambiigi kaitseminister. Nyusi kandideeris 2014. aasta valimistel võimupartei FRELIMO eest.

Elulugu
-------

Ta sündis Cabo Delgado provintsis Muedas ning on rahvuselt makonde. Tema vanemad olid vabastusrinde Frelimo veteranid. Mosambiigi vabadussõja puhkedes toimetati ta üle Ruvuma jõe Tansaaniasse, kus ta asus õppima Tunduru linna Frelimo algkooli. Keskharidust omandas ta Mairi Frelimo koolis Cabo Delgados ning Samora Macheli keskkoolis Beiras.

Aastal 1973 liitus ta 14-aastaselt Frelimoga, ta läbis poliitilise ning sõjalise väljaõppe Tansaanias Nachingweas.

Aastal 1990 lõpetas ta Tšehhoslovakkias Brnos Antonín Zápotocký Sõjaväeakadeemias (praegune Kaitseülikool) masinaehituse eriala. Ta käis ennast täiendamas ka Manchesteri Victoria ülikoolis (praegune Manchesteri ülikool).

Enne president Armando Guebuza valitsusse nimetamist töötas Nyusi riigifirmas Mosmbiigi Sadamad ja Raudteed (CFM). Ta sai 1995. aastal CFM-i põhjaringkonna juhiks ning 2007. aastal ettevõtte juhatuse liikmeks.

Aastatel 1993–2002 oli Nyusi Nampula jalgpalliklubi Clube Ferroviário de Nampula president, klubi mängib Mosambiigi kõrgliigas. Ta on õppejõud Maputo ülikooli Nampula kolledžis, Aafrika Juhtimisalgatuse toetaja ning kuulub Vabadusvõitlejate Komiteesse (portugali keeles *Comité Nacional dos Combatentes da Luta de Libertação Nacional*). Ta on käinud ennast täiendamas Indias, LAV-is, Svaasimaal ja USA-s.

Poliitikas
----------

Rahvas Maputos toimunud Filipe Nyusi kampaaniaüritusel.
### 2008–2014

Nyusist sai 27. märtsil 2008 Mosambiigi kaitseminister. Nyusi nimetati ametisse umbes aasta pärast Maputo Malhazine moonalaos toimunud tulekahju ja plahvatusi, mille tagajärjel hukkus üle saja inimese ning hävis üle 14 000 elamu. Valitsuse poolt määratud uurimiskomisjoni raporti järgi mängis õnnetuse juhtumises rolli ametnike hooletus ning eelmine kaitseminister Tobias Joaquim Dai "tegevusetuse pärast kaotasid inimesed elu". Kuigi Dai tagasi kutsumist ametlikult ei põhjendatud, oli tõenäoliselt põhjuseks Malhazine lao katastroof.

Septembris 2012 valiti Nyusi võimupartei Frelimo 10. kongressil Frelimo keskkomiteesse.

### 2014. aasta valimised

1. märtsil 2014 valis Frelimo keskkomitee Nyusi 2014. aasta presidendivalimiseks partei kandidaadiks. Esimeses voorus kogus Nyusi 46% häältest, seda oli küll tublisti enam kui lähimal konkurendil Luisa Diogol, kuid võitmiseks olnuks vaja enamikku kõikidest häältest. Teises voorus jagunesid hääled 68%:31% Nyusi kasuks. Kuigi Nyusi oli teistest kandidaatidest kogenematum, oli ta eelmise presidendi Guebuza liitlane ning kogus seeläbi toetust. Usuti, et läbi Nyusi jääb Guebuza endiselt võimu juurde. Diogot peeti Frelimo-sisese opositsiooni liidriks.

Nyusi ja Venemaa president Vladimir Putin 22. augustil 2019 Moskvas.
Filipe Nyusi vannutati ametisse 15. jaanuaril 2015. Tseremoonial osalesid viie välisriigi juhid.

### 2019. aasta valimised

2019. aasta valimistel kogus Nyusi 73% häältest, tema lähim konkurent oli Ossufo Momade.

Isiklikku
---------

Filipe Nyusi on abielus Isaura Nyusiga, neil on neli last, Jacinto, Florindo, Claudia ja Angelino.

Viited
------

1. ↑  "Profile: Incumbent Minister of Defense". Ministério da Defesa Nacional República de Moçambique. Märts 2014. Originaali arhiivikoopia seisuga 1. detsember 2017. Vaadatud 16. oktoober 2014.
2. ↑  Hanlon, Joseph (1. märts 2014). "Filipe Nyussi to be Frelimo presidential candidate" (PDF). Mozambique News Reports & Clippings. Vaadatud 16. oktoober 2014.
3. ↑  Simon, Allison (3. märts 2014). "Meet the next president of Mozambique: Filipe Nyussi". *Daily Maverick*. Vaadatud 6. oktoober 2014.
4. ↑  Johnson, Phyllis (6. märts 2014). "Mozambique Defence Minister Filipe Nyussi is Frelimo candidate for president". *The Herald*. Vaadatud 16. oktoober 2014.
5. ↑  "Filipe Nyussi elected Frelimo presidential candidate". Mozambique News Agency. 10. märts 2014. Vaadatud 16. oktoober 2014.
6. ↑  "Backgrounder: Mozambique's three presidential candidates". *Xinhuanet*. 15. oktoober 2014. Vaadatud 16. oktoober 2014.
7. ↑  "Filipe Nyusi". Originaali arhiivikoopia seisuga 12. oktoober 2019. Vaadatud 12. oktoober 2019.
8. ↑  "Mozambique Presidential candidate profiles". SABC. 29. september 2014. Originaali arhiivikoopia seisuga 24. september 2015. Vaadatud 16. oktoober 2014.
9. ↑  
"Mozambique; Train Crash Caused By Negligence". *allAfrica.com*. 5. oktoober 2002.
10. 1 2  
"Mozambique: Guebuza Sacks Defence Minister". *allAfrica.com*. 26. märts 2008. Vaadatud 18. aprill 2008.
11. 1 2  "List of Fellows". *Africa Leadership Initiative*. TechnoServe. Originaali arhiivikoopia seisuga 2. aprill 2008. Vaadatud 20. aprill 2008.
12. 1 2  
"Filipe Nyussi". *The Indian Ocean Newsletter*. 29. märts 2008.
13. ↑  
"Filipe Nyussi toma hoje posse como Ministro da Defesa". *Imensis* (portugali). 26. märts 2008. Originaali arhiivikoopia seisuga 22. juuli 2011. Vaadatud 20. aprill 2008.
14. ↑  
"Mozambique: New Ministers Sworn in". *allAfrica.com*. 27. märts 2008. Vaadatud 18. aprill 2008.
15. ↑  "Mozambique defence minister axed a year after arms depot tragedy". *International News Service*. 26. märts 2008. Vaadatud 23. aprill 2008.[*alaline kõdulink*]
16. 1 2  "Filipe Nyussi elected Frelimo candidate", Mozambique Information Agency, 2 March 2014.
17. ↑  Manuel Mucari, "Mozambique's Frelimo selects Guebuza loyalist as presidential candidate", Reuters, 2 March 2014.
18. ↑
19. ↑  "Filipe Nyusi: Mozambique's 'worker bee' tipped for presidency". *The Sowetan*. 15. oktoober 2014. Vaadatud 16. oktoober 2014.
20. ↑  "Mozambique general elections photo preview". *epa.eu*. 15. oktoober 2014. Originaali arhiivikoopia seisuga 3. märts 2016. Vaadatud 16. oktoober 2014.

Välislingid
-----------

* Nyusi Facebooki leht

|  |  |  |
| --- | --- | --- |
| Eelnev**Armando Guebuza** | **Mosambiigi president**2015– | Järgnev' |